麥明詩連搞3場婚宴滿足6個人 自爆邀李龍基出席原因
麥明詩3場婚宴各有主角
麥明詩解釋舉辦3場婚宴的原因,表示:「唔少朋友都問我,哇搞三場婚禮,咪好辛苦!的確係,完事後直情要瞓足成個禮拜先recover到。其實唔係因為想搞到好『盛』大,而係源自於一個儘量make everyone happy嘅初心。由於我和盛生好怕衝突、唔開心,所以我哋好早就決定將婚禮分幾次搞,而每一場都有各自嘅主角。大大小小嘅選擇就因住主角嘅需求而決定。」
第一場:傳統盆菜宴邀李龍基表演
麥明詩分享了第一場婚宴的細節,這場宴會以老爺奶奶(盛勁為父母)為主角,遵循圍村傳統,賓客主要是老爺奶奶的親戚和朋友。而邀請李龍基做婚宴表演嘉賓,她解釋是因為奶奶是李龍基的粉絲,她說:「第一場盆菜宴,主角係老爺奶奶。我哋盡跟圍村傳統,賓客絕大部份都係佢哋嘅親戚和朋友,而表演嘉賓方面,就邀請了奶奶很喜愛嘅李龍基先生。」
第二場:傳統擺酒滿足麥生麥太
接著,麥明詩描述了第二場婚宴,這是一場較為正式的擺酒,以麥生麥太(麥明詩父母)為主角,所有的菜式、流程和程序都是按照他們的意見來安排的,她說:「第二場係正常擺酒,主角就係麥生麥太,菜式、流程、程序等都以佢哋嘅意見為首。圍數全部歸佢哋兩老,只受場地所限而唔使同對家協調,婚紗款色都迎合佢哋喜好。」
第三場:狂歡派對有啲相唔出得街
最後一場婚宴則完全是新人的天地,麥明詩和盛勁終於可以按照自己的喜好來安排,她興奮地描述:「至於第三場,就係更瘋狂嘅party,主角終於係我同盛生喇。因為之前已經take care咗雙方父母嘅要求,呢次我哋就可以盡情選擇自己鍾意嘅嘢 – 戶外草地、樂隊歌曲、西式食物、無限酒精…爸爸媽媽雖然唔識欣賞,但係都好盡力去嘗試投入。」
麥明詩直言分開3場婚禮的安排,幫他們成 功避免了不少衝突:「男女家唔使爭圍數、長輩和後輩唔使爭論食物和形式係中式定西式;頭兩場我和盛生安分守己地做好兒子和女兒的本分,再於尾場玩得好盡興 (盡興到啲相都唔出得街)。咁壞處就係… 真係好攰。」
婚禮後的反思:唔好盡信家人話冇乜所謂
麥明詩在分享婚禮經驗的同時,也提醒大家不要輕信家人對婚禮的隨意態度,她說:「每人屋企都唔一樣,家家有本難念的經,以上純粹share下我倆嘅經驗。總括來講,我爸爸媽媽、老爺奶奶也是非常隨和,我們非常幸運,而最後似乎各人都開心。不過同時都提醒一句,家人話『冇咩所謂,簡簡單單就OK』呢句說話…ummm…千祈唔好盡信呀!」
新婚盛勁為一個人飛斯里蘭卡
而新婚的盛勁為近日在社交網表示已飛到斯里蘭卡首都可倫坡,正當大家以為他是和老婆麥明詩一齊去度蜜月時,任職飛機師的他就解釋今次只是一個人為工作而飛,仲感嘆:「啱啱完事後隔日就返工,然後返住工去『度蜜月』…. 拋低老婆自己一個🤪 好彩佢都話自己好忙唔得閒理我✌🏼😀✌🏼」令不少網民都好羨慕他有個明理的老婆。
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!